Saku vald (1921)

Saku vald oli vald Harjumaal aastail 1921–1939. Vallamaja asus Kajamaa külas.Maa-ameti kaardirakendused

Varasem Saku vald liideti 1890. aastal Saue vallaga.

Valla taasloomise otsustas Harju maakonnanõukogu oma koosolekul 28. mail 1921. Otsuse põhjuseks oli kohalike elanike palve Saku kogukond Saue vallast lahutada. Uue valla piirkonnaks oli Saku mõis, Kiisa karjamõis ja kõik kogukonna talud ja muud majapidamised. Otsuse kinnitas siseministeeriumi omavalitsuse asjade peavalitsus 2. juunil. Vallavalitsus hakkas asuma tollases Saku külas.Harju maakonnavalitsuse teadaanne. RT 1921, 71.

Vallavanemaks valiti Jüri Esko. Pärast Eskot oli lühikest aega vallavanem August Altof ja seejärel aastatel 1924–1939 Rudolf Marmor.Saku valla ajalugu Saku valla koduleht (vaadatud 12. detsembril 2014)

Valla pindala oli 65 km².

Valla asulad olid Juuliku, Kajamaa, Kiisa, Nõmme, Saku, Saku-Mõisaküla, Tõdva. Elanike arv oli 1922. aastal 981, 1934. aastal 841 ja 1939. aastal 783. 1934. aastal oli vallas 149, 1936. aastal 102 talu.

1939. aasta vallareformiga jagati Saku vald Saue ja Tõdva valla vahel. Vallavanem Rudolf Marmor sai uue Tõdva valla esimeseks vallavanemaks.

 Viited 

Kategooria:Eesti vallad aastatel 1866–1939
Kategooria:Harju maakonna endised vallad
Kategooria:1921. aasta Eestis